Diari Oficial de la Generalitat Valenciana


Sumari del DOGV 6242, del 09-04-2010 (2010/2840)

Notificació de la sentència dictada en el judici verbal de desnonament per falta de pagament número 1074/2008.
--------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2840


Organisme emissor
:   Jutjat de Primera Instància Número 1 de Mislata

Tipus de document
:   Edicte

Notificació de la sentència dictada en el judici verbal de desnonament per falta de pagament número 1074/2008. [2010/2840]  
Judici verbal (desnonament per falta de pagament) 001074/2008  
Part demandant: Prudencio Lizama Hernández.  
Part demandada: Urbano Avellaneda Donoso.   
Sobre: verbals arrendaticis.   
En el judici a què es fa referència s'ha dictat la resolució que té el text que literalment és com segueix:   
«Sentència número 000034/2009   
Jutgessa que la dicta: Inmaculada C. Pérez Martínez.  
Lloc: Mislata.  
Data: 10 de març de 2009.  
Part demandant: Prudencio Lizama Hernández.  
Advocada: María Pilar Salvador Solá.  
Procuradora: Rosario Asins Hernandis.  
Part demandada: Urbano Avellaneda Donoso (rebel).   
Objecte del judici: Desnonament per falta de pagament de la renda o quantitats degudes.  
Fets:   
Primer. La procuradora Rosario Asins Hernandis, en la representació que exerceix, es va presentar una demanda, contra la demandada esmentada, de desnonament per falta de pagament de les rendes en el contracte subscrit en data 1 d'octubre de 2006, relatiu al local comercial situat a Mislata, carrer Bandera Valenciana, número 4, baixos; l'acció es fonamenta en l'impagament de les rendes meritades a raó de 645 euros mensuals; el deute és de tres mensualitats de renda. Conseqüentment el demandat deu en aquest moment un total de 1.390 euros.   
Segon. Admés a tràmit el procediment mitjançant la interlocutòria de 2 de desembre de 2008,es va assenyalar data per a la vista i es va citar les parts amb l'advertència a la demandada que, si no hi compareix, pertocaria el desnonament de l'objecte d'arrendament.   
Tercer. El 9 de març de 2009 es va celebrar la vista y la demandada, Eva Cano Soriano, tot i que estava citada de forma legal amb les advertències legals, no hi va comparéixer i va ser declarada rebel·lia.   
Concedida la paraula al demandant comparegut, va ratificar la seua demanda i va aclarir que actualment s'endeutaven 2.350 euros en concepte de rendes, 36 euros per despeses de comunitat, 17,18 euros per electricitat i 214,07 euros per gual.   
Fonaments de dret   
Primer. Acció de resolució de l'arrendament.   
En aquesta relació juridicoprocessal, l'actora exercita l'acció de desnonament per falta de pagament de rendes o quantitats degudes, i pretén la resolució de l'arrendament per la causa esmentada.   
Mitjançant el contracte d'arrendament, se cedeix un immoble a una persona, per temps determinat i preu cert, i es crea així una relació jurídica que origina drets i deures entre les parts, destacant-se, en aquest sentit, les obligacions principals, consistents en el lliurament de la possessió de la cosa llogada per l'arrendador i el pagament per l'arrendatari de la renda convinguda i les quantitats degudes . Davant l'incompliment de la seua obligació principal per l'arrendatari, la llei concedeix a l'arrendador la possibilitat d'acudir a un judici sumari especial, el desnonament, en el qual se sol·licita la resolució del contracte d'arrendament i la recuperació de la cosa arrendada, basant-se en l'article 27.2.a de la Llei d'Arrendaments Urbans vigent.   
En aquest cas, no ha comparegut la part demandada a l'acte del judici malgrat estar citada en la forma, amb l'advertència de que, de no comparéixer en nom propi o per un apoderat legítim, es declararia el desnonament sense citar-lo més o escoltar-lo, procedeix, de conformitat amb l'article 440.3 de la Llei d'Enjudiciament Civil, dictar sentència immediatament amb la declaració de que pertoca el desnonament.   
Tercer. Costes.   
De conformitat amb el que estableix l'article 394.1 de la Llei d'Enjudiciament Civil, atés que s'ha estimat la demanda i pertoca el desnonament sol·licitat, es condemna la part demandada a pagar les costes processals.   
Dispositiva   
Administració de justícia.  
Estime la demanda formulada per Aprudencio Lizama Hernández contra Urbano Avellanada Donoso, rebel, i declare resolt el contracte d'arrendament que uneix les parts per falta de pagament de les rendes i quantitats degudes, condemne el demandat una vegada siga ferma la sentència deixe lliure, vacu i a disposició de l'actora el local comercial situat a Mislata, carrer Bandera Valenciana, número 4, baixos, amb l'advertència de llançament en cas contrari, que tindrà lloc el 22 d'abril de 2009 a las 10.00 hores; Tot això, fent condemna expressa a costes a la demandada.   
Contra aquesta sentència es pot interposar un recurs d'apel·lació, que s'ha de preparar dins del termini de cinc dies des de la notificació d'aquesta sentència, i és un requisit indispensable per a admetre'l a tràmit acreditar que ha pagat les rendes vençudes i les que d'acord amb el contracte haja de pagar de bestreta.   
Aquesta és la meua sentència, que jutjant en aquesta instància pronuncie, mane i firme».   
Atés que es desconeix el domicili o la residència actuals de la part demandada, Urbano Avellaneda Donoso, mitjançant la provisió de 18 de febrer de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.  
Mislata, 18 de febrer de 2010.- El secretari judicial: José Vicente García López.